Διαδικασία Τελετής Ορκωμοσίας 23/09/2026
Οι τελετές ορκωμοσίας των προπτυχιακών προγραμμάτων σπουδών του Τμήματος Μηχανικών Πληροφορικής και Ηλεκτρονικών Συστημάτων της Πολυτεχνικής Σχολής του ΔΙΠΑΕ, θα πραγματοποιηθούν την Τετάρτη 23 Σεπτεμβρίου 2026, στο κεντρικό Αμφιθέατρο "Αλέξανδρος" σύμφωνα με το παρακάτω πρόγραμμα:
Ώρα έναρξης της 1ης τελετής, 10:30 π.μ.
· Καθομολόγηση  των αποφοίτων του Τμήματος Μηχανικών Πληροφορικής και Ηλεκτρονικών Συστημάτων (πενταετούς Προγράμματος Σπουδών). 
Παρακαλούνται οι απόφοιτοι του Τμήματος Μηχανικών Πληροφορικής και Ηλεκτρονικών Συστημάτων που θα συμμετάσχουν στην τελετή ορκωμοσίας την Τετάρτη 23.09.2026, να προσέλθουν από τις 9.00 π.μ. έως και τις 10.00 π.μ. στη Γραμματεία του Τμήματος με την ταυτότητά τους (κτήριο Ηλεκτρονικής, ισόγειο) για να υπογράψουν το Πρωτόκολλο Καθομολόγησης και να παραλάβουν τα σχετικά έγγραφα.
Ώρα έναρξης της 2ης τελετής, 12:00 π.μ.
· Καθομολόγηση των αποφοίτων του Τμήματος Μηχανικών Πληροφορικής ΤΕ
· Καθομολόγηση των αποφοίτων του Τμήματος Ηλεκτρονικών Μηχανικών ΤΕ
Παρακαλούνται οι απόφοιτοι του Τμήματος Μηχανικών Πληροφορικής ΤΕ και του Τμήματος Ηλεκτρονικών Μηχανικών που θα συμμετάσχουν στην τελετή ορκωμοσίας την Τετάρτη 23.09.2026, να προσέλθουν από τις 10.00 π.μ. έως και τις 11.00 π.μ. στη Γραμματεία του Τμήματος με την ταυτότητά τους (κτήριο Ηλεκτρονικής, ισόγειο) για να υπογράψουν το Πρωτόκολλο Καθομολόγησης και να παραλάβουν τα σχετικά έγγραφα.
ΠΡΟΣΟΧΗ! 
Ενημερώνονται οι πτυχιούχοι του Προγράμματος Προπτυχιακών Σπουδών ότι, προκειμένου να διασφαλιστεί η εύρυθμη διεξαγωγή της τελετής ορκωμοσίας και λόγω της περιορισμένης χωρητικότητας του αμφιθεάτρου, είναι δυνατή η παρουσία έως τεσσάρων (4) συνοδών ανά πτυχιούχο. Ευχαριστούμε για την κατανόηση και τη συνεργασία σας, ώστε η διαδικασία να πραγματοποιηθεί ομαλά και με ασφάλεια για όλους τους συμμετέχοντες.
· Απαγορεύεται ρητά η χρήση κομφετί και ηχητικών τόσο στους εσωτερικούς όσο και στους αύλειους χώρους του Πανεπιστημίου
· Οι οδηγίες του προσωπικού των υπηρεσιών φύλαξης θα πρέπει να ακολουθούνται αυστηρά.
Όσοι απόφοιτοι δεν έχουν προσκομίσει με την αίτηση ορκωμοσίας την ακαδημαϊκή τους ταυτότητα, παρακαλούνται όπως την παραδώσουν στη Γραμματεία, όταν προσέλθουν για τα έγγραφα και τις υπογραφές τους πριν τις τελετές.
Επισυνάπτεται η λίστα με τους αριθμούς μητρώου των φοιτητών και φοιτητριών που θα συμμετάσχουν στην τελετή.
Καταστάσεις αποφοίτων για την ορκωμοσία της 23ης Σεπτεμβρίου 2026
Οι απόφοιτοι των οποίων οι αριθμοί μητρώου περιλαμβάνονται στην επισυναπτόμενη 
κατάσταση, θα συμμετάσχουν στην ορκωμοσία της 23ης Σεπτεμβρίου 2026. 

